CELEX: C2004/262/89
Language: sl
Date: 2004-10-23 00:00:00
Title: Zadeva T-317/04: Tožba Kraljevine Danske proti Komisiji Evropskih skupnosti, vložena dne 3. avgusta 2004

23.10.2004   
            
            
               SL
            
            
               Uradni list Evropske unije
            
            
               C 262/47
            
         Tožba Kraljevine Danske proti Komisiji Evropskih skupnosti, vložena dne 3. avgusta 2004
   (Zadeva T-317/04)
   (2004/C 262/89)
   Jezik postopka: danščina
   Kraljevina Danska, ki jo zastopa Jørgen Molde, zastopnik, skupaj z Petrom Bieringom in Kim Lundgaard Hansen, avocats, je dne 3. avgusta 2004 na Sodišče prve stopnje Evropskih skupnosti vložila tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               razglasi za nično odločbo Komisije z dne 19. maja 2004 o sprejetih ukrepih Danske v korist TV2/DANMARK;
            
         
               —
            
            
               podredno, razglasi za nično odločbo Komisije z dne 19. maja 2002 o sprejetih ukrepih Danske v korist TV2/DANMARK, v delu, ki se nanaša na člen 2;
            
         
               —
            
            
               če navedenima zahtevkoma ni ugodeno, razglasi za nično odločbo Komisije z dne 19. maja 2004 o sprejetih ukrepih Danske v korist TV2/DANMARK, v delu, ki se nanaša na člene 2, 3 in 4;
            
         
               —
            
            
               Komisiji Evropskih skupnosti naloži plačilo stroškov.
            
         Tožbeni razlogi in bistvene navedbe
   Komisija je z izpodbijano odločbo potrdila, da je pomoč, podeljena TV2/DANMARK med letoma 1995 in 2002 z licenčnino in drugimi določenimi ukrepi, združljiva s skupnim trgom, z izjemo zneska v višini 628,2 milijonov DKK, ki po mnenju Komisije predstavlja nezakonito državno pomoč in je zato pozvala Kraljevino Dansko, da ta del izterja od TV2/DANMARK A/S.
   V utemeljitev svojemu zahtevku danska vlada navaja, da odločba Komisije z dne 19. maja 2004:
   
               —
            
            
               bistveno krši postopek;
            
         
               —
            
            
               krši člen 295 ES, določbe členov 87(1) ES in 86(2) ES o državnih pomočeh in Protokol o sistemu javne radiotelevizije v državah članicah, in
            
         
               —
            
            
               krši Uredbo Sveta 659/1999 (1) in Direktivo Komisije 80/723 (2).
            
         V utemeljitev prvega tožbenega zahtevka danska vlada navaja, da:
   
               —
            
            
               ni bilo spoštovano načelo kontradiktornosti, kar je imelo konkreten vpliv na možnosti vlade, da se brani, in posledično na zaključke Komisije;
            
         
               —
            
            
               tako na TV2 prenesena licenčnina kot prihodek iz oglaševanja, ki je bil prenesen na TV2 preko TV2-Fonden, vse do njegove likvidacije leta 1997, ne predstavljata državne pomoči, ker ne gre za državna sredstva v smislu člena 87 ES;
            
         
               —
            
            
               lastni kapital., ki ga je TV2 oblikovala med leti 1995 do 2002, predstavlja primeren zaslužek, odobren za izvajanje obveznosti javne službe in zato ne gre za „prekomerno kompenzacijo“, ki bi se lahko štela za državno pomoč v nasprotju s Pogodbo ES;
            
         
               —
            
            
               je obračun „prekomerne kompenzacije“, ki ga je pripravila Komisija, napačen;
            
         
               —
            
            
               ne more biti govora o državni pomoči, celo če je financiranje, dodeljeno TV2, preseglo neto stroške obveznosti javne službe, ker le-to dejansko ni služilo navzkrižnemu subvencioniranju trgovske dejavnosti TV2 in tako ni moglo izkriviti konkurence, in
            
         
               —
            
            
               v primeru, da se upošteva prenos državnih sredstev na TV2, se mora šteti, da je bil prenos izveden v skladu z kriterijem zasebnega vlagatelja na trgu in zato ni šlo za državno pomoč.
            
         
      (1)  Uredba Sveta (ES) št. 659/1999 z dne 22. marca 1999 o določitvi podrobnih pravil za uporabo člena 93 Pogodbe ES (UL L 83. str. 1).
   
      (2)  Direktiva Komisije 80/723/EGS z dne 25. junija 1980 o preglednosti finančnih odnosov med državami članicami in javnimi podjetji (UL L 195, str. 35).